Impost sobre la renda de les persones físiques
Modificació de la reducció del grup I de la lletra a de l'article 2 de la Llei 21/2001, del 28 de desembre, de mesures fiscals i administratives
Modificació de la reducció per discapacitats establerta per la lletra b de l'article 2 de la Llei 21/2001
Modificació de la lletra d de l'apartat segon de la lletra d de l'article 2 de la Llei 21/2001
Modificació de l'apartat novè de la lletra d de l'article 2 de la Llei 21/2001
Deducció en la donació de quantitats destinades a l'adquisició del primer habitatge habitual del descendent
Tipus de gravamen en l'adquisició de l'habitatge habitual per joves
Modificació de la lletra a de l'apartat 2 de l'article 5 de la Llei 21/2001, del 28 de desembre, de mesures fiscals i administratives
Modificació de la lletra c de l'article 7 de la Llei 21/2001
Quota: modificació de l'article 8 de la Llei 21/2001, del 28 de desembre, de mesures fiscals i administratives
Impost sobre els grans establiments comercials
Modificació de l'apartat 4 de l'article 17 de la Llei 16/2000, del 28 de desembre, de l'impost sobre grans establiments comercials
Destinació dels ingressos de l'impost sobre grans establiments comercials
Modificació de la disposició addicional cinquena de la Llei 15/2000, del 29 de desembre, de mesures fiscals i administratives
Modificació de la Llei 6/1999, del 12 de juliol, d'ordenació, gestió i tributació de l'aigua
Terminis de pagament de quotes impagades pels conceptes del cànon d'infraestructura hidràulica i de l'increment de la tarifa de sanejament
Modificació del títol IV de la Llei 15/1997, del 24 de desembre, de taxes i preus públics de la Generalitat de Catalunya
Modificació del títol V de la Llei 15/1997
Modificació del títol VII de la Llei 15/1997
Modificació del títol VIII de la Llei 15/1997
Modificació del títol IX de la Llei 15/1997
Modificació del títol XII de la Llei 15/1997
Modificació del títol XIV de la Llei 15/1997
Addició d'un nou títol XV a la Llei 15/1997
Obligacions formals del subjecte passiu en l'impost sobre successions i donacions
Obligacions formals de les persones físiques o jurídiques que fan subhastes de béns pel que fa a l'impost sobre transmissions patrimonials i actes jurídics documentats
Obligacions formals de tramesa d'informació
Subministrament d'informació relativa a l'impost sobre les vendes minoristes de determinats hidrocarburs
Presentació de declaracions i altres documents per via teleinformàtica
Acords de valoració prèvia vinculant
Prescripció en l'impost sobre successions i donacions i en l'impost sobre transmissions patrimonials i actes jurídics documentats
Mesures amb relació a les finances i el patrimoni de la Generalitat
Mesures en matèria de contractació
Foment dels objectius socials en la contractació
Cessió de béns al patrimoni propi de Ferrocarrils de la Generalitat de Catalunya
Cessió de domini a l'Institut Català del Sòl
Secció primera - Secció dotzena
Modificació de la Llei 2/1985, del 14 de gener, de l'Institut Català de Finances
Institut Català del Crèdit Agrari
Modificació de la Llei 4/1984, del 24 de febrer, de l'Institut Català del Crèdit Agrari
Creació de l'Institut Català d'Avaluacions Mèdiques
Règim pressupostari i comptable
Creació de l'Agència Catalana de Cooperació al Desenvolupament
Creació, naturalesa i règim jurídic
Modificació de l'objecte social de l'empresa Gestió d'Infraestructures, SA
Infraestructures Ferroviàries de Catalunya
Modificació de la Llei 19/2001, del 31 de desembre, de creació de l'ens Infraestructures Ferroviàries de Catalunya
Modificació de la Llei 9/1991, del 3 de maig, de creació de l'Institut Català d'Energia (Icaen)
Centre d'Innovació i Desenvolupament Empresarials
Modificació de la Llei 5/1985, del 16 d'abril, de creació del Centre d'Informació i Desenvolupament Empresarial (Centre d'Innovació i Desenvolupament Empresarials, segons la Llei 7/2000, del 19 de juny)
Modificació de la Llei 7/1999, del 30 de juliol, del Centre de la Propietat Forestal
Modificació de l'article 10 de la Llei 17/1996, del 27 de desembre, per la qual es fixen els preus públics que constitueixen prestacions patrimonials de caràcter públic, pel que fa a la quantia de les tarifes per concessions i autoritzacions administratives atorgades per Ports de la Generalitat
Modificació de l'annex 1 de la Llei 5/1998, del 17 d'abril, de ports de Catalunya
Escala de tècnics d'administració de la hisenda de la Generalitat de Catalunya
Creació de l'escala de tècnics d'administració de la hisenda de la Generalitat de Catalunya
Funcions dels tècnics d'administració de la hisenda de la Generalitat de Catalunya
Accés a l'escala de tècnics d'administració de la hisenda de la Generalitat de Catalunya
Els tècnics d'administració de la hisenda de la Generalitat de Catalunya
Plantilla de l'escala de tècnics d'administració de la hisenda de la Generalitat de Catalunya
Modificació del Decret legislatiu 1/1997, del 31 d'octubre, pel qual s'aprova la refosa en un text únic dels preceptes de determinats textos legals vigents a Catalunya en matèria de funció pública
Extensió de l'aplicació de la disposició addicional onzena del Decret legislatiu 1/1997
Llocs directius del Servei Català de la Salut (CatSalut)
Règim dels llocs directius de l'ens públic Servei Català de la Salut (CatSalut)
Modificació de la Llei 5/1994, del 4 de maig, de regulació dels serveis de prevenció i extinció d'incendis i salvaments de Catalunya
Règim del personal adscrit a l'Institut Ramon Llull
Cos d'Advocacia de la Generalitat
Modificació de la Llei 7/1996, del 5 de juliol, d'organització dels serveis jurídics de l'Administració de la Generalitat de Catalunya
Secció primera - Secció tretzena
Mesures en matèria de caixes d'estalvis
Modificació del Decret legislatiu 1/1994, del 6 d'abril, pel qual s'aprova la refosa de les lleis 15/1985, d'1 de juliol, 6/1989, de 25 de maig, i 13/1993, de 25 de novembre, de caixes d'estalvis de Catalunya
Jurat d'Expropiació de Catalunya
Modificació de la Llei 6/1995, del 28 de juny, del Jurat d'Expropiació de Catalunya
Modificació de l'article 59 de la Llei 21/2001, del 28 de desembre, de mesures fiscals i administratives
Modificació de la Llei 17/2000, del 29 de desembre, d'equipaments comercials
Modificació del Decret legislatiu 1/1993, del 9 de març, sobre comerç interior
Modificació de la Llei 18/2002, del 5 de juliol, de cooperatives
Mesures en matèria de mutualitats
Modificació de la Llei 28/1991, del 13 de desembre, de les mutualitats de previsió social
Mesures en matèria de política territorial
Modificació de la Llei 23/1983, del 21 de novembre, de política territorial
Modificació de la Llei 6/1988, del 30 de març, forestal de Catalunya
Modificació de la Llei 1/1986, del 25 de febrer, de pesca marítima de Catalunya
Modificació de la Llei 11/1998, del 5 de novembre, d'heliports
Modificació de la Llei 17/1990, del 2 de novembre, de museus
Composició de la Comissió Jurídica Assessora
Modificació del Text refós de les lleis 3/1985, del 15 de març, i 21/1990, del 28 de desembre, de la Comissió Jurídica Assessora, aprovat pel Decret legislatiu 1/1991, del 25 de març
Potestat sancionadora del Consell de l'Audiovisual de Catalunya
Modificació de la Llei 2/2000, del 4 de maig, del Consell de l'Audiovisual de Catalunya
Disposició Addicional Primera - Disposició Addicional Vuitena
Publicació informativa de les taxes vigents
Subvencions a serveis prestats per entitats d'economia social o de tercer sector
Adscripció de mitjans a l'Institut Català d'Avaluacions Mèdiques
Adscripció de personal a l'Agència Catalana de Cooperació al Desenvolupament
Normes d'actuació dels representants de la Generalitat en consorcis, fundacions i altres entitats
Canvi de denominació de cossos, categories i escales funcionarials de la Generalitat
Disposició Transitòria Primera - Disposició Transitòria Segona
Disposició Final Primera - Disposició Final Cinquena
Entrada en funcionament de l'Institut Català d'Avaluacions Mèdiques
Aprovació dels estatuts de l'Agència Catalana de Cooperació al Desenvolupament
Dotació de les places de l'escala de tècnics d'administració de la hisenda de la Generalitat de Catalunya
Nou termini per a la refosa de la normativa d'aigües de la Generalitat de Catalunya
Per sisena vegada consecutiva es presenta, conjuntament amb la Llei de pressupostos de la Generalitat de Catalunya, una llei de mesures fiscals i administratives que, en connexió amb el pressupost i complementant-ne algunes de les disposicions, constitueix l'instrument normatiu necessari per a aplicar determinades disposicions de la Llei de pressupostos, tant en l'àmbit fiscal com en altres sectors de l'activitat de la Generalitat.
Aquesta Llei s'estructura en dos títols; el primer és dedicat a les mesures fiscals i el segon, a les mesures administratives.
En conjunt, la Llei conté un total de noranta-dos articles, als quals cal afegir les corresponents disposicions addicionals, transitòries, derogatòries i finals.
El títol I d'aquesta Llei inclou les mesures fiscals i és dividit en cinc capítols.
Cal destacar, d'entrada, i pel que fa als tributs estatals cedits, que les normes d'aquesta Llei han estat dictades a l'empara de les competències assumides per la Generalitat en el marc del nou sistema de finançament i, concretament, en aplicació de la Llei de l'Estat 17/2002, de l'1 de juliol, del règim de cessió de tributs de l'Estat a la Generalitat de Catalunya i de fixació de l'abast i les condicions de la cessió.
El primer capítol recull diverses normes respecte als impostos directes.
D'una banda, i quant a l'impost sobre la renda de les persones físiques, s'estableixen noves deduccions en el tram autonòmic de la quota: una deducció pel lloguer de l'habitatge habitual de famílies nombroses, de joves, d'aturats, de discapacitats i de vidus i vídues més grans de seixanta-cinc anys; una deducció per l'adquisició de l'habitatge habitual; una deducció pel pagament dels interessos de préstecs concedits per a l'estudi universitari de tercer cicle, i una deducció per la donació de quantitats a descendents per a l'adquisició de llur primer habitatge habitual.
També en el capítol I, per primer cop, s'aprova el mínim exempt aplicable als contribuents de Catalunya de l'impost sobre el patrimoni, i s'introdueix, a més, un mínim exempt incrementat (fins al doble del general), específic per als contribuents que pateixen una discapacitat en grau igual o superior al 65%.
Finalment, la secció tercera del capítol I inclou mesures en l'àmbit de l'impost sobre successions i donacions, de les quals destaquen, com a novetat, les següents: s'incrementen els imports de la reducció per parentiu corresponent al grup I (descendents menors de vint-i-un anys) i de la reducció per discapacitat del subjecte passiu en grau igual o superior al 65% (articles 4 i 5); s'aprova la tarifa que determina la quota íntegra de l'impost, una tarifa que comporta, respecte a l'exercici del 2002, una disminució lineal dels tipus de gravamen del 3%, i s'estableix una bonificació del 80% de la quota de l'impost per les donacions de fins a 18.000 euros a favor de descendents amb destinació específica a l'adquisició de llur primer habitatge habitual.
Quant als impostos indirectes, les mesures incloses en el capítol II afecten l'impost sobre transmissions patrimonials i actes jurídics documentats.
D'una banda, i quant a la modalitat de transmissions patrimonials oneroses, s'estableix un tipus reduït del 5% aplicable a l'adquisició de l'habitatge habitual per joves, i, de l'altra, es recondueix el tipus reduït del 2% per a les transmissions d'habitatges a favor de determinades empreses immobiliàries (aprovat per la Llei 25/1998, del 31 de desembre) a una bonificació del 70% de la quota, de manera que s'exerceix la competència normativa assumida en el marc del nou sistema de finançament per a crear bonificacions en la quota d'aquest impost; quant a la modalitat d'actes jurídics documentats, es modifica la quota gradual aplicable als documents notarials.
El capítol III recull dos preceptes relatius a la tributació del joc, pels quals es modifica la norma de meritament i el període impositiu de la taxa que grava les màquines escurabutxaques, que passa a ésser trimestral, i, consegüentment, es modifica l'import de les quotes fixes.
Les normes sobre tributs propis s'han agrupat dins el capítol IV, el qual es divideix en tres seccions.
La secció primera, relativa a l'impost sobre grans establiments comercials, concreta el supòsit en què es perd la reducció de l'1% de la quota establerta per la domiciliació del pagament.
La secció segona modifica els criteris de distribució dels ingressos provinents de l'impost sobre grans establiments comercials.
La secció tercera recull, en primer terme, les modificacions establertes per la Llei 6/1999, del 12 de juliol, d'ordenació, gestió i tributació de l'aigua, entre les quals destaca, en relació amb el cànon de l'aigua, la supressió del paràmetre de contaminació "increment de temperatura (IT)", la modificació de coeficients que afecten el tipus aplicable als usos industrials i el desenvolupament del sistema de determinació de la quota aplicable als usos ramaders.
D'altra banda, es preveu la possibilitat de pagament sense interessos dels imports en concepte d'increment de la tarifa de sanejament i del cànon d'infraestructura hidràulica recaptats per entitats subministradores i justificats com a impagats per aquestes amb posterioritat a l'1 de gener de 1999.
Finalment, mitjançant aquesta Llei s'aclareix també la funció que ja tenen les entitats subministradores de col·laboració en la gestió i la recaptació del cànon de l'aigua, en nom i per compte de l'Agència Catalana de l'Aigua, i es garanteix la màxima transparència en la confecció de les factures.
La secció quarta d'aquest capítol IV està dedicada a les taxes que gestionen cada un dels departaments de la Generalitat.
D'entre les taxes de nova creació, destaca la taxa per la formació de manipuladors d'aliments d'alt risc, la taxa pels permisos de caça major i menor de les reserves naturals nacionals de caça i reserves de caça, la taxa per l'ocupació de terrenys forestals que són propietat de la Generalitat de Catalunya i la taxa per la prestació de serveis per l'Agència per a la Qualitat del Sistema Universitari Català, la qual dóna lloc a la introducció en la Llei de taxes d'un nou títol corresponent al Departament d'Universitats, Recerca i Societat de la Informació.
També es modifiquen altres taxes, pertanyents als departaments d'Ensenyament, d'Economia i Finances, de Sanitat i Seguretat Social, de Política Territorial i Obres Públiques, d'Agricultura, Ramaderia i Pesca, i de Treball, Indústria, Comerç i Turisme.
El darrer capítol de mesures fiscals conté normes relatives a la gestió tributària: la secció primera introdueix normes que afecten determinades obligacions formals, algunes de circumscrites a l'impost sobre transmissions patrimonials i actes jurídics documentats i a l'impost sobre successions i donacions, i d'altres amb un abast més general, com la continguda en l'article 32 sobre la introducció de les noves tecnologies per a la presentació de documents i declaracions.
La secció segona d'aquest capítol regula els acords de valoració prèvia vinculant a què es refereix l'article 9 de la Llei de l'Estat 1/1998, del 26 de febrer, de drets i garanties dels contribuents, en relació amb els dos impostos abans esmentats.
Finalment, la secció tercera inclou un únic precepte, l'article 34, pel qual es determina la data inicial del còmput del termini de prescripció respecte a aquests mateixos impostos en el cas que el document hagi estat atorgat a l'estranger.
Completen el bloc de mesures fiscals dues disposicions addicionals.
La primera autoritza el conseller o consellera d'Economia i Finances perquè, en el termini de sis mesos, a comptar a partir de l'entrada en vigor d'aquesta Llei, elabori i aprovi els models de contracte per a l'arrendament de béns immobles.
I la segona, amb la finalitat de donar publicitat i també, per tant, més seguretat jurídica als ciutadans, disposa que cadascun dels departaments ha de publicar, dins el primer trimestre del 2003, la relació de les taxes que gestiona amb indicació concreta de llurs respectives quotes.
El títol II d'aquesta Llei tracta les mesures administratives i es divideix en quatre capítols, referits, respectivament a finances i patrimoni, sector públic, personal i altres mesures.
En el primer capítol s'inclou una important mesura en matèria de contractació, amb la qual es pretén fomentar, dins el marc de la normativa actualment vigent, la contractació pública amb centres d'inserció laboral de disminuïts i amb entitats sense ànim de lucre que tinguin per finalitat la integració de persones amb risc d'exclusió social.
En el capítol II s'estableixen un conjunt de mesures de contingut patrimonial per tal d'agilitar el funcionament de determinats ens públics de la Generalitat, que en gran part són continuació de les ja iniciades per la Llei de mesures fiscals i administratives per a l'any 2002.
En primer lloc, en relació amb l'Institut Català de Finances, s'adeqüen determinats preceptes de la norma reguladora per tal de concretar les competències dels nous òrgans que conformen aquest Institut, a la vegada que, d'acord amb les modificacions legals introduïdes en el text de la Llei de l'Estat 44/2002, del 22 de novembre, de mesures de reforma del sistema financer, que afecten directament ens com l'esmentat Institut, se n'amplia l'àmbit d'actuació.
En segon lloc, s'estableix el règim comptable del que tradicionalment s'ha considerat administració institucional, és a dir, dels organismes autònoms comercials, industrials i financers i dels ens públics.
En tercer lloc, i dins el mateix àmbit de les mesures sobre el sector públic, destaca la creació de dos nous ens: d'una banda, l'Institut Català d'Avaluacions Mèdiques, organisme autònom administratiu adscrit al departament competent en matèria de sanitat, i l'Agència Catalana de Cooperació al Desenvolupament, entitat de dret públic que ajusta la seva activitat al dret privat i és adscrita al departament competent en matèria de relacions exteriors.
Altres mesures que afecten igualment el sector públic són les relatives a l'empresa Gestió d'Infraestructures, SA i a l'Institut Català d'Energia.
Així mateix, s'inclou una mesura tendent a millorar els mecanismes de finançament de l'ens Infraestructures Ferroviàries de Catalunya.
Addicionalment, s'introdueixen regulacions puntuals respecte a l'Institut Català d'Energia -amb relació al seu règim d'ingressos-, del Centre d'Innovació i Desenvolupament Empresarials -el qual amplia el seu àmbit d'actuació-, i també del Centre de la Propietat Forestal, respecte al qual s'inclou una modificació que amplia i concreta el seu àmbit funcional, i també alguns aspectes orgànics i del règim de personal.
Finalment, per a donar compliment al principi de reserva de llei, derivat de la Sentència 185/1995, del 14 de desembre, del Tribunal Constitucional, es regulen els preus públics que constitueixen prestacions patrimonials de caràcter públic de l'entitat Ports de la Generalitat.
El capítol III, relatiu a les mesures en matèria de personal, s'obre amb la creació d'una escala de tècnics d'administració de la hisenda de la Generalitat de Catalunya, que es planteja amb la voluntat explícita d'afavorir la professionalització i l'especialització dels funcionaris que hagin de dur a terme la direcció administrativa i la gestió de les finances públiques de la Generalitat.
Com és preceptiu, aquesta Llei especifica les funcions, el sistema d'accés i estableix la plantilla d'aquesta nova escala dins el Cos Superior d'Administració de la Generalitat.
Així mateix, en l'àmbit del personal, s'estableixen determinades garanties retributives envers els exrectors de les universitats públiques catalanes, es regula el règim jurídic dels alts càrrecs del Servei Català de la Salut, s'introdueixen modificacions en el sistema d'ingrés a les diferents escales del Cos de Bombers i en l'accés a les diferents categories, i es regula el règim del personal que s'adscrigui a l'Institut Ramon Llull.
També es modifiquen uns supòsits concrets per a possibilitar la integració en el Cos d'Advocacia de la Generalitat en determinats casos.
En relació amb les mesures de caràcter sectorial, que recull el capítol IV del títol II d'aquesta Llei, destaca, en primer lloc, la que fa referència a les caixes d'estalvis, mitjançant la qual s'introdueix una modificació en la normativa catalana de caixes respecte als òrgans de govern, per a adaptar-la a les disposicions de la legislació bàsica estatal, contingudes en la Llei de l'Estat 44/2002, i, en segon lloc, la que fa referència al Jurat d'Expropiació Forçosa de Catalunya, respecte al qual se'n modifica la composició, d'acord amb la doctrina del Tribunal Constitucional dictada a aquest efecte.
En tercer lloc, amb relació al sector ferroviari, les mesures possibiliten, en els termes de la normativa de la Unió Europea, que s'encomani a l'ens Infraestructures Ferroviàries de Catalunya l'administració de la línia 9 del Metro de Barcelona.
D'altra banda, en matèria de comerç, es concreten els àmbits d'actuació dels òrgans competents en matèria de concessió de llicències comercials envers els de defensa de la competència.
Les mesures en matèria de cooperatives defineixen el règim potestatiu de conciliació davant el Consell Superior de la Cooperació en la resolució de conflictes, i les mesures en relació amb les mutualitats de previsió social es concreten en una nova regulació del règim d'elecció dels compromissaris, per tal d'assegurar el principi d'igualtat i avançar el procés d'adaptació dels estatuts de les mutualitats a la nova normativa que es dicti en compliment del mandat del Parlament.
Del darrer bloc de mesures de caràcter sectorial, cal destacar les referides a la política territorial, amb l'establiment dels plans territorials com un instrument de planificació a escala territorial equiparable als plans directors urbanístics; al règim d'establiment i d'autoritzacions dels heliports eventuals; a la gestió de museus, i a la incorporació de noves infraccions en matèria de pesca marítima.
Finalment, cal destacar les modificacions que afecten la composició de la Comissió Jurídica Assessora, i també la potestat sancionadora del Consell Audiovisual de Catalunya.
En relació amb les disposicions addicionals, en primer lloc, cal destacar d'una manera molt especial l'establiment de mesures sobre el règim de subvencions als serveis prestats per entitats d'economia social sense ànim de lucre (tercer sector) i la creació d'una comissió de seguiment de l'aplicació d'aquestes mesures.
En segon lloc, cal destacar també la inclusió d'una disposició per la qual es determinen les normes d'actuació dels representants de la Generalitat en consorcis, fundacions i altres entitats en què té participació la Generalitat.
En tercer lloc, es possibilita que, per resolució del conseller o consellera competent, es defineixin marques turístiques sense que el nombre d'aquestes estigui limitat per llei.
En quart lloc, es modifica la denominació de diversos cossos funcionarials de la Generalitat.
Pel que fa a les disposicions transitòries, convé destacar que regulen, d'una banda, l'aplicació de la nova normativa sobre els òrgans de les caixes d'estalvis fins al moment en què correspongui la renovació dels càrrecs i, d'altra banda, el règim d'elecció dels compromissaris de les entitats mutuals fins a l'aprovació de la nova llei del Parlament sobre mutualitats de previsió social.
Per acabar, dins les disposicions finals, s'estableix expressament que les modificacions de la normativa sobre caixes d'estalvis catalanes produeixin efectes des de l'entrada en vigor de la Llei de l'Estat 44/2002.
a) Quan es transmetin habitatges que formin part d'una edificació sencera en règim de propietat vertical, la bonificació només és aplicable en relació amb la superfície que s'assigni com a habitatge en la divisió en propietat horitzontal posterior, i en resta exclosa la superfície dedicada a locals comercials.
b) La bonificació és aplicable a l'habitatge i al terreny en què es troba enclavat sempre que formin una mateixa finca registral i la venda posterior dins el termini fixat comprengui la totalitat de la finca.
c) En el cas d'adquisició de parts indivises, el dia inicial del termini a què fa referència l'apartat 2 és la data d'adquisició de la primera part indivisa.
d) Queden expressament excloses de l'aplicació d'aquesta bonificació:
- Les adjudicacions d'immobles en subhasta judicial.
- Les transmissions de valors que incorrin en els supòsits a què es refereix l'article 17.2 del text refós de la Llei de l'impost, aprovat pel Reial decret legislatiu 1/1993, del 24 de setembre.»
a) El president o presidenta, que és la persona titular del departament competent en matèria d'acció exterior.
b) El vicepresident o vicepresidenta, que és la persona titular de la unitat directiva del departament que té atribuïdes les funcions de cooperació al desenvolupament i mitjançant la qual s'adscriu l'Agència al departament.
c) El Consell d'Administració, del qual s'ha de determinar per reglament la composició i el sistema de provisió.
d) El director o directora, que és nomenat per acord del Govern a proposta del conseller o consellera del departament al qual és adscrita l'Agència i que es vincula amb l'Administració de la Generalitat per mitjà d'un contracte laboral de règim especial d'alta direcció.
a) Les transferències que rebi anualment dels pressupostos generals de la Generalitat.
b) Les aportacions procedents d'altres administracions públiques, de la Unió Europea i d'altres organismes internacionals.
c) Les subvencions, donacions i qualsevol altra aportació.
d) Els rendiments procedents de les activitats que dugui a terme.
e) Els rendiments procedents de crèdits, els préstecs i les altres operacions financeres que es puguin concertar i estiguin reflectides en la llei de pressupostos de la Generalitat.